**ZMLUVA O DIELO**

uzatvorená podľa § 536 a nasl. zákona č. 513/1991 Zb.

Obchodný zákonník v platnom znení zákona č. 254/1998 Z. z. o verejných prácach v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

č. Zmluvy Objednávateľa:

č. Zmluvy Zhotoviteľa:

zo dňa:

**Článok 1**

**ZMLUVNÉ STRANY**

1.1 **Objednávateľ**: **Slovenská technická univerzita v Bratislave (ďalej tiež ako „STU“)**

Sídlo: Vazovova 5

812 43 Bratislava

IČO: 00397687

DIČ: 2020845255

IČ pre DPH: SK2020845255

Bankové spojenie: Štátna pokladnica

IBAN: SK80 8180 0000 0070 0024 0903

SWIFT: SPSRSKBA

Zapísaný v: Verejnoprávna inštitúcia zriadená v súlade so zákonom č. 131/2002 Z.z.

o vysokých školách a o zmene a doplnení niektorých zákonov

Štatutárny orgán: prof. Ing. Robert Redhammer, PhD., rektor STU

Zástupca vo veciach

technických: Ing. Peter Kyrinovič, PhD., prodekan pre rozvoj fakulty

(ďalej len „**Objednávateľ**“)

1.2 **Zhotoviteľ**:

Obchodné meno:

Sídlo:

Zapísaný v registri:

IČO:

DIČ:

IČ pre DPH:

(uviesť aj , či sa jedná o platiteľa DPH v štandardnom režimom DPH, alebo o platiteľa s uplatnením osobitnej úpravy dane na základe prijatia platby)

Bankové spojenie:

IBAN:

SWIFT:

Zástupca vo veciach

technických:

(ďalej len „**Zhotoviteľ**“).

1.3 Objednávateľ a Zhotoviteľ (ďalej tiež označovaní jednotlivo aj ako „**Zmluvná strana**“ a spoločne aj ako „**Zmluvné strany**“) uzatvárajú medzi sebou podľa ustanovení § 536 a nasl. zákona č. 513/1991 Zb. Obchodný zákonník v platnom znení (ďalej len „**Obchodný zákonník**“), zákona č. 254/1998 Z. z. o verejných prácach v znení neskorších predpisov a podľa § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) túto zmluvu o dielo (ďalej len „**Zmluva**“).

**Článok 2**

**ÚVODNÉ USTANOVENIA**

2.1 Zmluvné strany uzatvárajú „**Zmluvu**“ na základe výsledkov verejného obstarávania zákazky na uskutočnenie stavebných prác: **„Plavecký bazén Stavebnej fakulty STU v Bratislave“**.

2.2 Zhotoviteľ vyhlasuje, že je spoločnosťou odborne spôsobilou na vykonanie Diela v zmysle príslušných platných a účinných všeobecne záväzných právnych predpisov a technických noriem Slovenskej republiky. Zhotoviteľ je povinný dodržiavať všetky príslušné platné a účinné všeobecne záväzné právne predpisy a technické normy Slovenskej republiky vzťahujúce sa na vykonanie Diela, a to najmä zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

**Článok 3**

**PREDMET ZMLUVY**

3.1 Na základe tejto Zmluvy sa Zhotoviteľ zaväzuje pre Objednávateľa:

3.1.1 **zhotoviť** kompletné Dielo na kľúč, to znamená, zhotoviť stavebné práce tak, aby stavba bola po prevzatí a odovzdaní diela na základe preberacieho protokolu uvedená do trvalej prevádzky a jej trvalé užívanie Objednávateľom bolo bez akýchkoľvek technických nedostatkov a nedorobkov, a to vo vlastnom mene a na vlastnú zodpovednosť, pri dodržaní kvalitatívnych a technických podmienok určených touto Zmluvou.

* + 1. **zhotoviť** predmetnú Stavbu v nasledovnom rozsahu a podľa nasledovných podkladov (ďalej len **„Dokumentácia“):**

1. pre časť 1. - SO-01 Rekonštrukcia technologickej časti

a

pre časť 2. - SO-02 Oprava plaveckého bazéna

Zariadenie staveniska,

(ďalej len „**Stavba**“)

1. súťažných podkladov zo dňa 19.02.2018.

(ďalej spolu len „**Dielo**“),

3.2 Zhotoviteľ sa zaväzuje vypracovať dielenskú dokumentáciu a dokumentácie všetkých nevyhnutných detailov a konzultovať ju so zástupcom Objednávateľa vo veciach technických , a to pred uskutočnením samotných prác a dodávok.

3.3 Zhotoviteľ sa zaväzuje vykonať Dielo riadne, včas, na požadovanej odbornej úrovni, na vlastné náklady a vlastné nebezpečenstvo a v lehote dohodnutej v článku 4 tejto Zmluvy. Zhotoviteľ je povinný zhotoviť Dielo v súlade s podmienkami tejto Zmluvy a Dokumentáciou a požiadavkami Objednávateľa uvedenými v Súťažných podkladoch: „Plavecký bazén Stavebnej fakulty STU v Bratislave“ zo dňa 19.02.2018, s požiadavkami na prvotriednu kvalitu, stanovenými príslušnými všeobecne záväznými právnymi predpismi a technickými normami platnými v Slovenskej republike, s medzinárodne prijímanou úrovňou kvality, ktorá Objednávateľovi umožní riadne užívanie Diela. Pre tento predmet plnenia sa doporučené normy považujú za záväzné.

3.4 Zhotoviteľ sa zaväzuje použiť na vykonanie Diela tovar, materiál a zariadenia, ktoré budú spĺňať kritériá a štandard požadovaný Objednávateľom a Dokumentáciou podľa bodu 3.1.2 a 3.2 tohto článku a budú v súlade so všetkými všeobecne záväznými právnymi predpismi a technickými normami platnými v Slovenskej republike čo je Zhotoviteľ povinný preukázať Certifikátmi o preukazovaní zhody pre Slovenskú republiku.

3.5 Zhotoviteľ podpisom tejto Zmluvy potvrdzuje, že je mu známe technické riešenie Diela, že sa zoznámil so staveniskom a požiadavkami Objednávateľa, preštudoval všetky odovzdané podklady a Dokumentáciu a má tak všetky potrebné údaje súvisiace s predmetom plnenia.

3.6 Zhotoviteľ vyhlasuje, že technické riešenie podľa Dokumentácie je úplné a nevykazuje žiadne technické alebo konštrukčné vady. V prípade, že počas realizácie predmetnej Stavby sa zistia alebo objavia takéto vady, Zhotoviteľ tieto odstráni na vlastné náklady.

3.7 Zhotoviteľ sa zaväzuje zrealizovať aj prípadné ďalšie práce súvisiace s Dielom, Dielo dopĺňajúce alebo rozširujúce, a ktorých potreba vznikne počas realizácie Diela dodatočnými požiadavkami Objednávateľa bez úhrady.

3.8 Zhotoviteľ sa zaväzuje, že osoby zodpovedné za riadenie stavebných prác - všetci kľúčoví zamestnanci majú kvalifikáciu (vzdelanie a odbornú prax) potrebnú na vykonanie stavebných prác rovnakého alebo obdobného charakteru ako predmet Zmluvy. Za kľúčových zamestnancov sa na účely realizácie predmetu Zmluvy považujú: hlavný stavbyvedúci a stavbyvedúci (zástupca hlavného stavbyvedúceho), ktorými uchádzač preukázal splnenie podmienok účasti a ktorých zoznam tvorí Prílohu č. 5 tejto Zmluvy (príloha B2 v súťažných podkladoch – Kľúčoví zamestnanci na stavbe).

3.9 Objednávateľ sa zaväzuje poskytnúť potrebné spolupôsobenie pri realizácii diela a zároveň nasledovné činnosti:

3.9.1 **zabezpečiť** výkon činností koordinátora bezpečnosti na Stavenisku podľa nariadenia vlády Slovenskej republiky č. 396/2006 Z.z. o minimálnych bezpečnostných a zdravotných požiadavkách na stavenisko a podľa pokynov a požiadaviek Objednávateľa,

3.9.2 **zabezpečiť** vypracovanie plánu bezpečnosti a ochrany zdravia pri práci podľa nariadenia vlády Slovenskej republiky č. 396/2006 Z.z. o minimálnych bezpečnostných a zdravotných požiadavkách na stavenisko a podľa pokynov a požiadaviek Objednávateľa,

3.10 Objednávateľ sa zaväzuje za podmienok uvedených v tejto Zmluve zaplatiť Zhotoviteľovi Cenu za vykonanie Diela dohodnutú v článku 5 tejto Zmluvy,

3.11 Zhotoviteľ sa zaväzuje zaškoliť obsluhu u všetkých zhotoviteľom dodávaných zariadení, ak si to povaha diela vyžaduje,

3.12 Zhotoviteľ je povinný zabezpečiť a financovať všetky subdodávateľské práce a nesie za ne zodpovednosť a záruku, ako keby ich vykonal sám,

3.13 Bez písomného súhlasu objednávateľa nesmú byť použité iné materiály, technológie alebo zmeny voči projektovej dokumentácii (ak je k dispozícii) a oceneného výkazu výmer objednávateľa, ktorý tvorí prílohu k ZoD. Zároveň sa zhotoviteľ zaväzuje a zodpovedá za to, že pri realizácii diela nepoužije žiadny materiál, o ktorom je v čase jeho použitia známe, že je škodlivý. Ak tak zhotoviteľ urobí, je povinný na písomné vyzvanie objednávateľa vykonať okamžite nápravu tak, aby objednávateľ ani iný subjekt z tohto titulu neutrpel žiadnu ujmu,

3.14 Pred fyzickým zahájením každej práce je potrebné mať odsúhlasenú dokumentáciu a technologický postup stavebným dozorom objednávateľa,

3.15 Zhotoviteľ je povinný zabezpečiť objednávateľovi najneskôr do 10-tich dní po odovzdaní diela vyhotoveného podľa tejto zmluvy i projektovú dokumentáciu skutočného vyhotovenia s tým, že podľa všeobecno-záväzných predpisov potrebnú časť projektovej dokumentácie bude mať k dispozícii ku dňu odovzdania diela. Ak sa zhotoviteľ dostane do omeškania s povinnosťami podľa tohto bodu, je v prípade, ak ho na to objednávateľ vyzve, povinný zaplatiť objednávateľovi jednorazovú zmluvnú pokutu vo výške 1000,- EUR a 0,1% z ceny diela s DPH za každý deň omeškania,

3.16 Zhotoviteľ potvrdzuje, že sa v plnom rozsahu oboznámil s rozsahom a povahou diela, ktoré má vykonať, že sú mu známe všetky technické, kvalitatívne a iné podmienky nevyhnutné k realizácii diela (vrátane prípojných miest) a že disponuje takými kapacitami a odbornými znalosťami, ktoré sú na realizáciu diela nevyhnutné. Cena diela odráža všetky podmienky staveniska a situácie i tie, ktoré skúsený zhotoviteľ má odôvodnene predvídať,

3.17 Všetky materiály a výrobky uvedené v projektovej dokumentácii sú špecifikované vzhľadom na požadované platné všeobecne záväzné predpisy. Všetky zámeny v rámci dodávky musia zodpovedať parametrom výrobkov uvedených v projektovej dokumentácii, odsúhlasené objednávateľom. Pri zámene nesmie dôjsť k zmene koncepcie riešenia. Všetky povrchové úpravy, farebné odtiene a štruktúry použitých materiálov musia byť pred realizáciou odsúhlasené objednávateľom a v prípade potreby zodpovedným projektantom. Zhotoviteľ stavby sa bude riadiť údajmi uvedenými v textovej a výkresovej časti projektovej dokumentácie (ďalej aj „PD“),

3.18 Zhotoviteľ stavby berie na vedomie, že autor a projektant PD má právo vykonávať autorský dohľad, t.j. dozor nad zhotovením stavby a jej súladu s PD,

3.19 Zhotoviteľ stavby, ako aj všetci subdodávatelia, je oprávnený použiť PD diela iba na účely realizácie (zhotovenia) stavby podľa PD. Iné použitie, najmä jeho ďalšie rozširovanie alebo prenechanie na využitie tretím osobám je podmienené výslovným písomným súhlasom autora v zmysle zákona č. 185/2015 Z. z. o autorskom práve a právach súvisiacich s autorským právom,

3.20 Zhotoviteľ sa zaväzuje vykonať dielo s náležitou odbornou starostlivosťou, tak aby dielo vyhovovalo všetkým príslušným normám a predpisom. Zhotoviteľ vykoná dielo na svoje náklady a na svoje nebezpečenstvo v zmluve dohodnutom čase v zmysle požiadaviek objednávateľa a odovzdá ho objednávateľovi v termíne dohodnutom touto zmluvou.

**Článok 4**

**ČAS PLNENIA**

4.1 Zhotoviteľ sa zaväzuje vykonať Dielo v rozsahu stanovenom v článku 3 tejto Zmluvy v termíne podľa Podrobného harmonogramu realizácie Diela. Zmluvné strany sa dohodli na nasledovných termínoch rozhodných pre zhotovenie diela:

4.1.1 Odovzdanie a prevzatie staveniska: do desiatich (10) kalendárnych dní odo dňa doručenia výzvy na

prevzatie staveniska Zhotoviteľovi,

4.1.2 Začiatok zhotovovania diela: do dvoch (2) kalendárnych dní od odovzdania a prevzatia staveniska Zhotoviteľom,

4.1.3 Ukončenie a odovzdanie diela: v súlade s harmonogramom odo dňa doručenia výzvy na prevzatie

staveniska.

4.2 V prípade, ak Zhotoviteľ riadne a úplne vykoná Dielo pred dohodnutým termínom podľa bodu 4.1 tohto článku, zaväzuje sa Objednávateľ Dielo prevziať aj v skoršom ponúknutom termíne, a to na základe písomného protokolu o odovzdaní a prevzatí Diela (ďalej len "**Protokol**").

4.3 Riadnym a úplným vykonaním Diela podľa tejto Zmluvy a riadnym splnením všetkých záväzkov Zhotoviteľa podľa tejto Zmluvy sa rozumie odovzdanie:

4.3.1 Diela Objednávateľovi na základe Protokolu a zároveň;

4.3.2 všetkých dokladov potvrdzujúcich kvalitu a technické parametre Diela v súlade s príslušnými platnými a účinnými všeobecne záväznými právnymi predpismi a technickými normami Slovenskej republiky a všetkých dokumentov v zmysle bodu 9.4 tejto Zmluvy a zároveň;

4.3.3 všetkej dokumentácie v zmysle bodu 3.1.2 tejto Zmluvy.

4.4 Vykonávanie Diela je Zhotoviteľ povinný organizovať v súlade s  dohodnutým termínom podľa bodu 4.1 tejto Zmluvy a lehotami uvedenými v Podrobnom harmonograme realizácie Diela. Prípadné ďalšie čiastkové termíny realizácie Diela ako aj zmeny čiastkových termínov zhotovenia Diela platia len po ich odsúhlasení oboma zmluvnými stranami vo forme písomného dodatku k tejto Zmluve.

4.5 Zhotoviteľ je povinný bez zbytočného odkladu, a to najneskôr do 3 (slovom: troch) kalendárnych dní písomne informovať Objednávateľa o vzniku akejkoľvek skutočnosti, ktorá bráni alebo sťažuje realizáciu Diela, a ktorá by mohla mať vplyv na termíny vykonania Diela, prípadne na čiastkové termíny vykonania Diela vzájomne dohodnuté v súlade s touto Zmluvou.

4.6 Zhotoviteľ sa zaväzuje predložiť Objednávateľovi Podrobný harmonogram realizácie Diela pre jednotlivé časti Diela, podľa dohodnutých termínov v tejto Zmluve, na odsúhlasenie pred podpisom tejto Zmluvy. Objednávateľom odsúhlasený Podrobný harmonogram realizácie Diela je neoddeliteľnou súčasťou Zmluvy a tvorí jej Prílohu č. 2.

4.7 Ak dôjde zo strany Zhotoviteľa k  takému omeškaniu prác oproti odsúhlasenému Podrobnému harmonogramu realizácie Diela, ktoré by ohrozilo očakávaný termín sprevádzkovania Diela, je Zhotoviteľ povinný posilniť výrobné a technické kapacity k eliminácii časového sklzu, resp. zahájiť viaczmenné práce, a to všetko bez nároku na zvýšenú cenu diela. Pokiaľ ani po druhej výzve do 7 (slovom: siedmych) kalendárnych dní k odstráneniu omeškania nedôjde, k splneniu čiastkových postupových termínov podľa Podrobného harmonogramu realizácie Diela, je Objednávateľ oprávnený určiť subdodávateľské kapacity (na ťarchu Zhotoviteľa) bez nároku na finančnú úhradu od Objednávateľa; pritom je povinný zabezpečiť, aby ním obstaraná osoba spĺňala všetky požiadavky na Zhotoviteľa v zmysle súťažných podkladov a zákona o verejnom obstarávaní.

4.8 Objednávateľ si vyhradzuje právo v prípade potreby dočasne prerušiť práce na realizácii Diela na dobu nevyhnutne nutnú pre zabezpečenie prevádzkových potrieb Objednávateľa. O uvedených skutočnostiach je Objednávateľ povinný písomne oboznámiť Zhotoviteľa najmenej 7 (slovom: sedem) kalendárnych dní vopred. V takomto prípade dôjde k primeranému predĺženiu času plnenia na vykonanie Diela.

**Článok 5**

**CENA DIELA**

5.1 Cena Diela podľa článku 3 tejto Zmluvy je stanovená v zmysle zákona Národnej rady Slovenskej republiky č. 18/1996 Z.z. o cenách v znení neskorších predpisov dohodou medzi Objednávateľom a Zhotoviteľom, a to ako cena maximálna.

5.2 Zmluvné strany sa dohodli, že Cena Diela je:

|  |  |
| --- | --- |
| **CENA DIELA CELKOM** (pre príslušné časti DIELA spolu) | |
| **Cena bez DPH [EUR]:** | (doplní zhotoviteľ) **EUR,** |
|  |  |
| **Sadzba DPH a výška DPH:** | (doplní zhotoviteľ) **EUR,** |
| **Cena S DPH [EUR]:** | (doplní zhotoviteľ) **EUR,** |
| **slovom cena s DPH [EUR]:** | (doplní zhotoviteľ) **EUR.** |

(ďalej tiež „**Cena**“).

Ceny jednotlivých častí DIELA doplní Zhotoviteľ do Prílohy 5 tejto Zmluvy.

Dohodnutá Cena je platná v priebehu realizácie celého Diela.

5.3 V prípade, ak bude zhotoviteľ tuzemským platiteľom DPH, a predmetné plnenia spadajú do sekcie F – stavebné práce (kód 41-43 štatistickej klasifikácie produkcie), potom v súlade s § 69 ods. 12 písm. j) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) prichádza k prenosu daňovej povinnosti DPH na Objednávateľa a teda Zhotoviteľ nebude fakturovať cenu s DPH, ale cenu bez DPH.

V prípade, ak by sa nejednalo o stavebné práce podľa predchádzajúcej vety, tak Zhotoviteľ (tuzemský platiteľ DPH) bude fakturovať cenu vrátane DPH.

Neplatiteľ DPH bude fakturovať cenu bez DPH.

V prípade zahraničného Zhotoviteľa sa uplatní DPH v súlade s príslušnými ustanoveniami platného a účinného zákona o DPH.

5.4 Cena Diela podľa tohto článku zahrňuje všetky náklady Zhotoviteľa pri vykonávaní Diela podľa všetkej Dokumentácie podľa bodu 3.1 tejto Zmluvy. Cena Diela podľa tohto článku zahŕňa aj všetky náklady Zhotoviteľa pri všetkých prácach potrebných pre zabezpečenie všetkých potrebných projektov, dielenskej dokumentácie a pod., energetického certifikátu stavby, dokladov, atestov, správ a inej potrebnej dokumentácie včítane médií, ochranných pomôcok a všetkej dokumentácie potrebnej pre odskúšanie a uvedenie prevádzkových zariadení do trvalej prevádzky, povolenia na trvalé užívania stavby, a všetky ostatné povolenia súvisiace s predmetom Diela podľa požiadaviek príslušných orgánov štátnej správy,  samosprávy a Objednávateľa, bez ohľadu na to, či tieto práce, dodávky, služby a výkony nutné pre zhotovenie Diela boli obsiahnuté v Dokumentácii podľa bodu 3.1.2 tejto Zmluvy. V cene Diela sú obsiahnuté tiež dopravné náklady a všetky náklady súvisiace s uskutočnením predmetu zmluvy, najmä náklady na vybudovanie, prevádzku, údržbu, vypratanie a vyčistenie zariadenia staveniska, vrátane nákladov vynaložených na spracovanie „Plánu organizácie výstavby“ vrátane koordinačnej situácie, v ktorom bude podrobne vymedzená hranica staveniska, určený vjazd a výjazd pre stavebnú dopravnú techniku aj s dopravnými trasami so zohľadnením nenarušenia prevádzky pozemných komunikácií a uvedený spôsob zaistenia BOZP a PO, nákladov na východzie revízne správy, nákladov spojených s likvidáciou ostatných vzniknutých odpadov.

5.5 Objednávateľ má právo rozšíriť či zúžiť rozsah Diela uvedený v bode 3.1 tohto článku, či požadovať od Zhotoviteľa zmeny Diela alebo ktorejkoľvek jeho časti, ktoré môžu byť podľa jeho názoru nevyhnutné, a za týmto účelom má právo vydať písomný pokyn Zhotoviteľovi, aby uskutočnil práce potrebné na zabezpečenie takejto zmeny. Zhotoviteľ do 3 (slovom: troch) pracovných dní od doručenia takéhoto pokynu písomne oznámi Objednávateľovi prípadné dôsledky tejto zmeny na dohodnutú Cenu za Dielo a dohodnuté termíny vykonania Diela. Objednávateľ je povinný vyjadriť sa k písomnému oznámeniu o zmenách zaslanému Zhotoviteľom do 3 (slovom: troch) pracovných dní od obdržania oznámenia. Žiadnou takouto zmenou nebude narušená ani zrušená platnosť Zmluvy alebo jej časti ani zmenené termíny vykonania Diela dohodnuté v článku 4 tejto Zmluvy alebo iné práva a povinnosti stanovené Zmluvou, pokiaľ tak nebude stanovené v písomnom dodatku k tejto Zmluve. V prípade, že zmeny Diela budú mať za následok zmenu Ceny Diela, Cena Diela sa upraví v súlade s bodom 5.6 tejto Zmluvy. V prípade, ak Objednávateľ vydá písomný pokyn na zmenu Diela z dôvodu neplnenia alebo porušenia Zmluvy Zhotoviteľom alebo v rozsahu jeho zodpovednosti, je Zhotoviteľ povinný zaplatiť všetky náklady spojené so zmenou Diela.

5.6 Všetky zmeny Diela vykonané v súlade s bodom 5.5 tejto Zmluvy a všetky z toho vyplývajúce práce naviac, ktoré neboli riešené v Projektovej dokumentácii pre stavebné povolenie a práce menej ocení Zhotoviteľ vopred na základe vzájomnej dohody zmluvných strán (t.j. jednotková cena a množstvo). Uskutočnenie všetkých prác naviac a prác menej, ako aj prípadná dohoda o ich ocenení budú upravené formou dodatku k tejto Zmluve.

5.7 Objednávateľ sa zaväzuje, že riadne a úplne vykonané Dielo podľa tejto Zmluvy, prevezme na základe Protokolu a zaplatí za Dielo Cenu dohodnutú touto Zmluvou.

5.8 Zmenu Zmluvy je možné vykonať na základe ustanovení §18 zákona o verejnom obstarávaní.

**Článok 6**

**PLATOBNÉ PODMIENKY**

6.1 Zhotoviteľ je oprávnený vystaviť faktúru až po odovzdaní a prevzatí diela zbaveného všetkých vád a nedorobkov. Cenu za Dielo zaplatí Objednávateľ Zhotoviteľovi po úplnom odovzdaní diela zbaveného všetkých vád a nedorobkov na základe faktúry po splnení podmienok uvedených v bode 6.2 tohto článku (ďalej len „**Faktúra“**). Zmluvné strany sa dohodli, že Zhotoviteľ doručí Objednávateľovi súpis skutočne vykonaných prác po stavebných objektoch, časti stavebného denníka, v ktorých sú uvedené fakturované práce a dodávky, fotodokumentáciu prác, ktoré sú fakturované, certifikáty materiálov resp. vyhlásenia o zhode materiálov použitých pri fakturovaných prácach, doklady, resp. potvrdenia o likvidácii stavebného odpadu na Diele k 3. (slovom: tretiemu) dňu kalendárneho mesiaca bezprostredne nasledujúceho po príslušnom kalendárnom mesiaci, v ktorom boli vykonané práce na Diele,

6.2 Faktúra bude vyhotovená na základe skutočne vykonaných a Objednávateľom odsúhlasených prác, pričom súpis prác potvrdený oboma zmluvnými stranami bude neoddeliteľnou súčasťou Faktúry. Zhotoviteľ je povinný dodržiavať Podrobný harmonogram realizácie Diela, ktorý tvorí Prílohu č. 2 tejto Zmluvy, ktorá je jej neoddeliteľnou súčasťou. V prípade, že faktúra nebude obsahovať všetky náležitosti faktúry u tuzemského platiteľa DPH podľa § 74 zákona o DPH, u zahraničného zhotoviteľa nebude faktúra v súlade s fakturačnou smernicou EU, alebo nebude splnená podmienka podľa prvej vety bodu 6.2 tohto článku , má Objednávateľ právo takúto Faktúru vrátiť Zhotoviteľovi, pričom neplynie lehota jej splatnosti. Nová lehota splatnosti opravenej Faktúry v dĺžke stanovenej v bode 6.4 tohto článku, začne plynúť odo dňa preukázateľného doručenia opravenej resp. doplnenej Faktúry Objednávateľovi.

6.3 Objednávateľ Faktúry vystavené Zhotoviteľom a doručené Objednávateľovi, v súlade s touto Zmluvou a po splnení podmienok stanovených touto Zmluvou, zaplatí.

6.4 Splatnosť faktúry je do 30 (slovom: tridsať) kalendárnych dní od dátumu jej preukázateľného doručenia do sídla Objednávateľa.

6.5 Faktúra musí obsahovať tiež nasledovné údaje :

a) číslo zmluvy podľa evidencie objednávateľa uvedené v záhlaví tejto Zmluvy,

b) názov zákazky pre časť 1. - „SO-01 Rekonštrukcia technologickej časti“ a pre časť 2. - „SO-02 Oprava plaveckého bazéna“,

c) miesto dodania predmetu plnenia: Stavebná fakulta STU v Bratislave, Radlinského 11, 810 05 Bratislava blok B

d) v prípade stavebných prác, pri ktorých prichádza k prenosu daňovej povinnosti, uviesť pri rozpise prác kód klasifikácie produkcie.

**Článok 7**

**ZÁRUČNÁ DOBA, ZODPOVEDNOSŤ ZA VADY**

7.1 Záručná doba začína plynúť v deň nasledujúci po dni podpísania Protokolu o odovzdaní a prevzatí diela zbaveného všetkých vád a nedorobkov podľa tejto Zmluvy v zmysle článku 9 tejto Zmluvy a trvá 60 (slovom: šesťdesiat) mesiacov.

7.2 Zmluvné strany sa dohodli pre prípad vady Diela, že počas záručnej doby má Objednávateľ právo požadovať a Zhotoviteľ povinnosť odstrániť vady Diela na náklady Zhotoviteľa v lehote dohodnutej s Objednávateľom, najneskôr však do 7 (slovom: siedmych) kalendárnych dní odo dňa písomnej reklamácie vady Objednávateľom Zhotoviteľovi.

7.3 Zmluvné strany sa dohodli, že ak Zhotoviteľ:

7.3.1 neodstráni vady Diela v dohodnutom termíne podľa bodu 7.2 tohto článku alebo;

7.3.2 nepristúpi k odstraňovaniu vád Diela v termíne požadovanom Objednávateľom, najneskôr však do 3 (slovom: troch) kalendárnych dní alebo;

7.3.3 neodstráni vady Diela správne;

Objednávateľ je oprávnený uplatňovať u Zhotoviteľa nároky uvedené v bode 7.4 tejto Zmluvy.

7.4 V prípade, že nastane niektorý z prípadov podľa bodu 7.3 tejto Zmluvy, tak Objednávateľ je oprávnený:

odstrániť vady Diela sám alebo zabezpečiť odstránenie vád Diela prostredníctvom tretej osoby, a to na náklady Zhotoviteľa.

Práva Objednávateľa vyplývajúce zo záruky nie sú týmto ustanovením dotknuté.

7.5 Náhradu nákladov podľa bodov 7.3 a 7.4 tohto článku môže Objednávateľ vykonať vystavením faktúry za vynaložené náklady v zmysle bodov 7.3 a 7.4 tejto Zmluvy, pričom takáto faktúra je splatná do 14 (slovom: štrnástich) kalendárnych dní od jej doručenia Zhotoviteľovi a Zhotoviteľ sa zaväzuje takto vystavenú a jemu doručenú faktúru uhradiť.

7.6 Zhotoviteľ zodpovedá za prípadné vady vykonaných prác Diela v priebehu realizácie Diela, ako aj v  záručnej dobe. Zhotoviteľ nezodpovedá za vady Diela spôsobené chybným zaobchádzaním s Dielom Objednávateľom po prevzatí Diela.

7.7 Objednávateľ sa zaväzuje, že reklamáciu vady Diela uplatní bezodkladne po jej zistení, a to písomnou formou Zhotoviteľovi.

7.8 Záručná doba neplynie po dobu, po ktorú Objednávateľ nemôže Dielo užívať pre jeho vady, za ktoré zodpovedá Zhotoviteľ. V prípade, že pri odstraňovaní vád došlo k výmene jednotlivých častí za nové, tak pre nové časti Diela začína plynúť nová záručná doba.

* 1. Zhotoviteľ má právo vystaviť Faktúru na základe:

1. obojstranne podpísaného Protokolu podľa tejto Zmluvy na Dielo zbavené všetkých vád a nedorobkov,

**Článok 8**

**PODMIENKY VYKONANIA DIELA**

8.1 Odovzdanie staveniska a jeho častí na vykonanie Diela podľa tejto Zmluvy bude uskutočnené na základe protokolu o odovzdaní a prevzatí staveniska vo vopred dohodnutej dobe. Od odovzdania staveniska a/alebo jeho časti zodpovedá za stavenisko a/alebo jeho časť Zhotoviteľ. Zhotoviteľ berie na vedomie, že rekonštrukčné práce budú prebiehať aj počas výučby t.j. za prevádzky stavebných objektov a zaväzuje sa, že tomu prispôsobí všetku svoju činnosť tak, aby stavebné úpravy neobmedzovali zásadne výučbový proces.

8.2 Zhotoviteľ je povinný zabezpečiť stavenisko tak, aby počas výkonu prác a tiež v  období pracovného pokoja, na stavbe nedošlo k poškodeniu života, zdravia, majetku objednávateľa alebo majetku tretích osôb. Zhotoviteľ na vlastné náklady pred zahájením zemných prác zabezpečí vytýčenie podzemných vedení a zabezpečí ich ochranu pred poškodením alebo zničením počas celej doby realizácie Diela.

8.3 Zhotoviteľ si na stavenisku na svoje náklady zabezpečí dodávky elektriny, vody a ďalších médií po dobu realizácie Diela, vrátane všetkých prerokovaní, zriadení prípojok a inštaláciu podružných meračov a rozvodov. Systém rozvodov a všetky použité zariadenia budú spĺňať požiadavky v zmysle príslušných slovenských technických noriem. Zhotoviteľ bude hradiť poplatky za elektrinu, plyn, vodné, stočné a ďalšie zdroje a služby objednávateľovi na základe refakturácie, a to až do úplného vykonania Diela, vrátane poplatkov za ich pripojenie a tiež za likvidáciu odpadu.

8.4 Zmluvné strany sa zaviazali, že budú vzájomne spolupracovať a poskytnú si vzájomnú súčinnosť pri riešení konkrétnych technických otázok a problémov, ktoré vzniknú počas realizácie Diela, najmä vzhľadom na ich možný vplyv na výšku Ceny Diela. Zhotoviteľ je povinný upozorniť Objednávateľa na možnosť realizácie technicky jednoduchších a/alebo technicky bezpečnejších a/alebo finančne menej náročných riešení ako predpokladá Dokumentácia alebo táto Zmluva. Objednávateľ nemusí akceptovať pripomienky Zhotoviteľa k Dokumentácii, počas realizácie Diela upozorňujúce, že Dokumentácia obsahuje chyby, z ktorých by mohli vyplynúť práce naviac, ktoré by mal Zhotoviteľ záujem fakturovať Objednávateľovi ako práce naviac. Súhlas Objednávateľa s projektovou dokumentáciou Stavby neznamená zbavenie Zhotoviteľa, alebo ktoréhokoľvek jeho dodávateľa alebo subdodávateľa (vrátane projektantov) akejkoľvek občianskoprávnej zodpovednosti, zodpovednosti za škody z prevádzkovej činnosti v zmysle Občianskeho zákonníka a Obchodného zákonníka, ohľadne nedostatkov realizácii Stavby.

8.5 Zhotoviteľ je povinný viesť denné záznamy o uskutočnených prácach formou stavebného denníka. Stavebný denník musí byť denne k dispozícii na stavenisku za účelom priebežnej kontroly a uskutočnenia zápisov zmluvných strán. Záznamy v stavebnom denníku musia obsahovať všetky skutočnosti rozhodné pre plnenie Zmluvy, údaje o časovom postupe prác a ich akosti, zdôvodnenie odchýlok vykonávaných prác od Dokumentácie, údaje dôležité na posúdenie prác orgánmi štátnej správy, opis uskutočnených prác, informácie o dodávkach materiálu na stavbu, požiadavkách na koordináciu, mimoriadnych udalostiach a zisteniach v súvislosti s uskutočňovaním Diela. Objednávateľ alebo zástupca objednávateľa vo veciach technických je povinný priebežne kontrolovať zápisy v stavebnom denníku a reagovať na požiadavky alebo pripomienky Zhotoviteľa. Jedna kópia stavebného denníka bude uchovávaná u Objednávateľa.

8.6 Zhotoviteľ je povinný vopred písomne alebo zápisom v stavebnom denníku vyzvať Objednávateľa na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými (napr. kontrola trasy pred zahrnutím, kontrola pred zakrytím a iné). Výzva musí byť doručená Objednávateľovi najneskôr 5 (slovom: päť) pracovných dní vopred. Ak si Zhotoviteľ túto svoju povinnosť nesplní, je povinný na žiadosť Objednávateľa tieto práce odkryť a zakryť na svoje náklady. Zhotoviteľ je povinný na žiadosť Objednávateľa tieto práce odkryť a zakryť na svoje náklady a to aj v prípade, že si splnil svoju povinnosť vyzvať Objednávateľa, ale Objednávateľ nedal k zakrytiu písomný súhlas.

8.7 Zhotoviteľ je povinný chrániť Dielo počas jeho realizácie a zabezpečiť hotové časti Diela ochrannými prostriedkami tak, aby nedošlo k  jeho zničeniu, poškodeniu alebo znehodnoteniu do doby odovzdania Diela Objednávateľovi.

8.8 Zhotoviteľ nie je oprávnený pri realizácii Diela použiť náhradné materiály a výrobky oproti predpokladaným v Dokumentácii bez písomného súhlasu Objednávateľa alebo zástupcu objednávateľa vo veciach technických.

8.9 Objednávateľ alebo zástupca objednávateľa vo veciach technických môže kedykoľvek požiadať Zhotoviteľa, aby bezodkladne odvolal z práce na Diele akúkoľvek osobu zamestnanú Zhotoviteľom alebo jeho dodávateľom alebo subdodávateľom, ktorá podľa názoru Objednávateľa zneužíva svoju funkciu alebo je nespôsobilá alebo je nedbalá pri riadnom plnení svojich povinností, alebo ktorej prítomnosť na stavenisku je považovaná Objednávateľom za nežiaducu, a tejto osobe nebude bez súhlasu Objednávateľa umožnený prístup na stavenisko. Osoba takto odvolaná z práce na Diele bude Zhotoviteľom bez zbytočného odkladu nahradená inou osobou na náklady Zhotoviteľa.

8.10 Objednávateľ alebo zástupca objednávateľa vo veciach technických môže kedykoľvek požiadať Zhotoviteľa, aby bezodkladne odvolal svojho dodávateľa alebo subdodávateľa, ktorý podľa názoru Objednávateľa nevykonáva svoju prácu kvalitne, nebol písomne odsúhlasený Objednávateľom alebo je pre Objednávateľa považovaný za nežiaduceho a to aj bez uvedenia dôvodu. Zhotoviteľ je povinný takéhoto dodávateľa alebo subdodávateľa bezodkladne odvolať. Odvolaný dodávateľ alebo subdodávateľ bude Zhotoviteľom bez zbytočného odkladu nahradený iným dodávateľom alebo subdodávateľom na náklady Zhotoviteľa s písomným súhlasom Objednávateľa.

8.11 Odvolaním dodávateľa alebo subdodávateľa nebudú zmenené termíny dokončenia Diela ani dohodnutá Cena za vykonanie Diela podľa tejto Zmluvy.

8.12 Zhotoviteľ sa zaväzuje, že bez predchádzajúceho písomného súhlasu Objednávateľa úmyselne ani z nedbanlivosti neumožní tretej osobe získať informácie o tejto Zmluve, o Diele alebo o skutočnostiach, ktoré sa dozvedel v súvislosti s vykonávaním Diela, najmä o Cene diela. Zhotoviteľ nie je oprávnený poskytnúť výsledok činnosti podľa tejto Zmluvy tretej osobe.

8.13 Objednávateľ môže preniesť ktorúkoľvek zo svojich povinností a právomoci na tretiu osobu a môže toto delegovanie kedykoľvek zrušiť. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil Objednávateľ sám.

8.14 Zhotoviteľ v plnom rozsahu zodpovedá za dodržiavanie právnych predpisov vzťahujúcich sa na bezpečnosť a ochranu zdravia pri práci a ochranu životného prostredia u svojich zamestnancov (v prípade  zamestnancov svojich dodávateľov alebo subdodávateľov je povinný zabezpečiť kontrolu dodržania tejto povinnosti zo strany jeho dodávateľa/subdodávateľa) na stavenisku a je povinný vykázať zo staveniska osoby, ktoré odmietajú tieto podmienky dodržiavať alebo ich porušujú. Zároveň zabezpečí, aby všetci jeho zamestnanci a zamestnanci jeho dodávateľov alebo subdodávateľov absolvovali právnymi predpismi ustanovené školenia alebo mali príslušné platné atesty a osvedčenia. Zhotoviteľ je povinný zabezpečiť svojim zamestnancom príslušné osobné ochranné pracovné pomôcky. Zhotoviteľ bude v prípade nehody, pracovného úrazu alebo inej podobnej udalosti postupovať v súlade so všeobecne záväznými právnymi predpismi. Zároveň okamžite upovedomí Objednávateľa resp. oprávnenú osobu Objednávateľa, na stavenisku najmä o:

8.14.1 pracovných úrazoch,

8.14.2 škodách na vybavení a strojoch na stavbe a stavenisku,

8.14.3 škodách na životnom prostredí,

8.14.4 požiaroch.

8.15 Zhotoviteľ sa zaväzuje, že sa nebude pohybovať resp. zdržiavať na pracoviskách/stavenisku, ktoré nesúvisia s výkonom prác podľa tejto Zmluvy bez vedomia a súhlasu Objednávateľa. Objednávateľ nezodpovedá za škody spôsobené Zhotoviteľovi, ak sa jeho zamestnanci neoprávnene zdržiavajú mimo určených priestorov alebo ak použili iné ako určené prístupové cesty.

8.16 Objednávateľ alebo oprávnená osoba Objednávateľa je oprávnený dať zamestnancom Zhotoviteľa (a jeho dodávateľom a subdodávateľom) príkaz prerušiť práce, ak zodpovedný zamestnanec Zhotoviteľa resp. oprávnená osoba Zhotoviteľa nie je dosiahnuteľná, alebo ak je ohrozená bezpečnosť vykonávaného Diela, život alebo zdravie osôb nachádzajúcich sa na stavenisku, alebo ak hrozia iné vážne škody.

8.17 Zhotoviteľ je povinný zabezpečiť na svoje náklady dopravu všetkých materiálov a dielov, výrobkov, strojov a zariadení a ich presun na stavenisko.

8.18 Prevádzkové, sociálne, prípadne aj výrobné zariadenia staveniska pre potreby realizácie Diela podľa tejto Zmluvy zabezpečuje Zhotoviteľ na vlastné náklady.

8.19 Zhotoviteľ je povinný stavenisko vhodne zabezpečiť. Je povinný udržiavať na stavenisku a na prenechaných inžinierskych sieťach poriadok a čistotu, ako aj odstraňovať odpady a nečistoty vzniknuté z jeho prác a očistiť vozidlá vchádzajúce na cestné komunikácie, cestné komunikácie od vstupu a výstupu na stavenisko do takej vzdialenosti, aby nezostávali tieto cestné komunikácie evidentne znečistené. Zhotoviteľ je povinný svoje stavenisko zabezpečiť tak, aby neohrozoval bezpečnosť v okolí staveniska a zamedzil vstupu tretím osobám, ktoré by mohli poškodiť, alebo odcudziť zariadenia a prístrojové vybavenie Objednávateľa.

8.20 Zhotoviteľ je povinný odovzdať Objednávateľovi certifikáty na použité materiály a zariadenia pred ich zabudovaním do Diela v zmysle platných a účinných právnych predpisov.

8.21 Zhotoviteľ zodpovedá, že pri realizácii Diela nebude použitý materiál, o ktorom je v čase jeho použitia známe, že je škodlivý. Použité stavebné výrobky pri realizácii Diela musia spĺňať podmienky a požiadavky uvedené v zákone č. 133/2013 Z. z. o stavebných výrobkoch a o zmene a doplnení niektorých zákonov v znení zákona č. 91/2016 Z. z

8.22 Zhotoviteľ aj jeho dodávatelia a subdodávatelia  na požiadanie Objednávateľa sú povinní zúčastňovať sa týždenných kontrolných dní Stavby/Diela.

8.23 Zhotoviteľ na žiadosť Objednávateľa poskytne úplnú súčinnosť tretím osobám, ktoré sú v zmluvnom vzťahu s Objednávateľom a s predchádzajúcim súhlasom Objednávateľa im poskytne potrebné vysvetlenie všetkých otázok spojených s realizáciou Diela, záležitosťami spojenými so staveniskom a otázok ich súčinnosti.

8.24 Zhotoviteľ sa zaväzuje udržiavať v platnosti poistnú zmluvu/poistné zmluvy na toto Dielo vo výške minimálne rovnajúcej sa hodnote Diela a na škody spôsobené činnosťou pri zhotovovaní Diela počas celej doby platnosti a účinnosti tejto Zmluvy napríklad, ale nie nevýhradne, proti požiaru, krádeži, záplavám, sabotáži, vandalským útokom a pod., osobám alebo na veciach aj v jeho vlastníctve, včítane hotových prác. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí Zhotoviteľ v plnom rozsahu. Overená kópia takejto poistnej zmluvy/poistných zmlúv tvorí Prílohu č. 3 tejto Zmluvy.

8.25 Zhotoviteľ poverí výkonom funkcie hlavného stavbyvedúceho a stavbyvedúceho osobu, ktorá má príslušné platné oprávnenie vydané Slovenskou komorou stavebných inžinierov a meno/á tejto osoby/osôb je povinný oznámiť Objednávateľovi pri odovzdaní a prevzatí staveniska a zoznam kľúčových zamestnancov na stavbe, ktorý tvorí Prílohu č. 5 tejto Zmluvy.

8.26 Zhotoviteľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie Diela alebo jeho uvedenie do prevádzky. Zhotoviteľ pred začiatkom prác na Diele odovzdá plán organizácie výstavby vypracovaný pre celú realizáciu Diela. Zhotoviteľ sa zaväzuje uzatvoriť poistenie zodpovednosti za škodu spôsobenú tretím osobám, včítane Objednávateľa, na majetku a/alebo zdraví, v súvislosti s jeho činnosťou a prevádzkou pri realizácii Diela. Toto poistenie zodpovednosti za škodu sa zhotoviteľ zaväzuje udržiavať v platnosti po celý čas zhotovovania Diela až do doby jeho ukončenia a odovzdania podľa tejto Zmluvy. Všetky náklady vzniknuté s uzatvorením a udržiavaním platnosti takýchto poistných zmlúv znáša zhotoviteľ. Overená kópia takejto poistnej zmluvy tvorí Prílohu č. 3 tejto Zmluvy.

8.27 Súčasťou Zmluvy je Podrobný harmonogram realizácie Diela pre jednotlivé časti Diela zohľadňujúci výučbový proces, podľa dohodnutých termínov v tejto Zmluve, vypracovaný Zhotoviteľom a odsúhlasený Objednávateľom. Podrobný harmonogram realizácie Diela je Prílohou č. 2 tejto Zmluvy. Sústavné bezdôvodné neplnenie tohto Podrobného harmonogramu realizácie Diela Zhotoviteľom sa bude považovať za porušenie Zmluvy a Objednávateľ má právo požadovať od Zhotoviteľa zmluvnú pokutu podľa bodu 10.1 tejto Zmluvy.

8.28 Zhotoviteľ sa zaväzuje, že bude realizovať práce v súlade s Objednávateľom schválenou dokumentáciou v štandarde predpísanom Dokumentáciou podľa bodu 3.1.2. Objednávateľom schválená realizačná alebo dielenská dokumentácia, ktorá obsahuje iné technické riešenie ako Dokumentácia podľa bodu 3.1.2 nezbavuje Zhotoviteľa zodpovednosti za predmetné technické riešenie Diela.

8.29 Zhotoviteľ najneskôr v čase uzavretia Zmluvy uvedie a písomne predloží Objednávateľovi údaje o všetkých známych subdodávateľoch v zmysle ustanovenia § 41 zákona o verejnom obstarávaní , údaje o osobe oprávnenej konať za dodávateľa/subdodávateľa v rozsahu meno a priezvisko, adresa pobytu a dátum narodenia. Zoznam všetkých dodávateľov a subdodávateľov, ktorí budú realizovať výkony práce priamo na stavenisku podlieha odsúhlaseniu zo strany objednávateľa. Zhotoviteľ zoznam prác, ktoré títo dodávatelia a subdodávatelia budú realizovať priradí ku každému Výkazu Výmer konkrétneho/ych dodávateľa/ov alebo subdodávateľa/ov. Zhotoviteľ je povinný akceptovať neodsúhlasenie konkrétneho dodávateľa resp. subdodávateľa alebo dodávateľov resp. subdodávateľov. Bez písomného súhlasu Objednávateľa Zhotoviteľ nezadá žiadnu časť stavby neodsúhlasenému dodávateľovi a subdodávateľovi. K písomnej žiadosti Zhotoviteľa, s uvedením a doložením všetkých identifikačných, ako i ďalších, prípadne i dodatočne Objednávateľom vyžiadaných podkladov dôležitých pre posúdenie žiadosti, je Objednávateľ povinný sa vyjadriť písomne.

8.30 Zhotoviteľ je povinný písomne oznámiť objednávateľovi akúkoľvek zmenu údajov o dodávateľovi/ subdodávateľovi; zmena dodávateľa/subdodávateľa je možná výlučne v prípade neplnenia záväzkov zo strany dodávateľa/subdodávateľa pri realizácii Diela a to výlučne po predchádzajúcom odsúhlasení Objednávateľom. V prípade zmeny dodávateľa/subdodávateľa je Zhotoviteľ povinný písomne predložiť Objednávateľovi údaje o dodávateľovi/subdodávateľovi, údaje o osobe oprávnenej konať za dodávateľa/subdodávateľa v rozsahu meno a priezvisko, adresa pobytu a dátum narodenia. Navrhovaný subdodávateľ musí spĺňať podmienky účasti týkajúce sa osobného postavenia podľa § 41 zákona o verejnom obstarávaní.

8.31 Zhotoviteľ sa zaväzuje, že pred realizáciou jednotlivých častí Diela predloží a odovzdá Objednávateľovi na schválenie vzorky materiálov, výrobkov, vybavenia alebo iných náležitostí tvoriacich predmet plnenia, a ktoré budú použité pri realizácii Diela. Ich zámenu môže Zhotoviteľ vykonať iba po predchádzajúcom písomnom súhlase Objednávateľa. Objednávateľom schválené vzorky budú uložené počas celej doby realizácie Diela u Objednávateľa resp. ním povereného zástupcu.

8.32 Zhotoviteľ je povinný pri realizácii diela sa riadiť jednotlivými ustanoveniami právnych predpisov v oblasti bezpečnosti a ochrany zdravia pri práci, požiarnej ochrany a hygienickými predpismi v platnom znení a vypracovať plány (Plán BOZP, Plán ochrany životného prostredia, Plán odpadového hospodárstva) upravujúce pomery na stavbe. Pred zahájením prác je Zhotoviteľ povinný odovzdať Objednávateľovi menný zoznam svojich zamestnancov a zamestnancov prípadného dodávateľa a subdodávateľa Objednávateľom odsúhlaseného a tento zoznam v priebehu realizácie diela aktualizovať.

8.33 Zhotoviteľ je povinný kedykoľvek, na vyžiadanie objednávateľa alebo zástupcu objednávateľa vo veciach technických, predložiť ku kontrole všetky požadované doklady z oblasti BOZP, PO a hygieny práce týkajúce sa činnosti Zhotoviteľa.

8.34 Objednávateľ a zástupca objednávateľa vo veciach technických má právo kedykoľvek v pracovnej dobe vyzvať zamestnancov Zhotoviteľa a dodávateľa a subdodávateľa k uskutočneniu skúšky na prítomnosť alkoholu alebo inej omamnej látky a v prípade pozitívneho výsledku resp. odmietnutia, má právo okamžite vypovedať a zakázať vstup na pracovisko dotknutému zamestnancovi Zhotoviteľa alebo jeho dodávateľa a subdodávateľa. Okrem toho má Objednávateľ právo uplatniť si u Zhotoviteľa zmluvnú pokutu vo výške 1.000,- € za každý pozitívny výsledok skúšky na alkohol alebo inú omamnú látku resp. odmietnutie podrobiť sa predmetnej skúške.

8.35 Pri ďalšom pozitívnom výsledku kontroly na prítomnosť alkoholu alebo inej omamnej látky, má Objednávateľ právo v prípade zamestnanca u Zhotoviteľa postupovať podľa článku 10 bodu 10.8 tejto Zmluvy a v prípade zamestnanca dodávateľa a/alebo subdodávateľa nesúhlasiť, aby tento dodávateľ a subdodávateľ realizoval akékoľvek ďalšie práce a Zhotoviteľ má za povinnosť zabezpečiť, aby k realizácií ďalších prác zo strany takéhoto dodávateľa a subdodávateľa nedochádzalo.

8.36 Zhotoviteľ je povinný udržiavať na Stavbe a Stavenisku a na prenechaných inžinierskych sieťach a dotknutých verejných cestných komunikáciách poriadok a čistotu, ako aj odstraňovať odpady a nečistoty vzniknuté jeho činnosťou. Zhotoviteľ je povinný dokladovať Objednávateľovi uskladnenie odpadov podľa všetkých príslušných platných a účinných všeobecne záväzných právnych predpisov a technických noriem Slovenskej republiky a požiadaviek Objednávateľa a nepoužívať na Stavenisku otvorený oheň. Zhotoviteľ je povinný Dielo a Stavenisko zabezpečiť tak, aby neohrozoval bezpečnosť na iných staveniskách/okolitom prostredí a nezasahoval do pozemkov, ktoré nesúvisia s výkonom prác na Diele.

8.37 Zhotoviteľ je pri nakladaní s odpadmi povinný dodržiavať zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov.

**Článok 9**

**ODOVZDANIE A PREVZATIE DIELA**

9.1 Zhotoviteľ splní svoju povinnosť zhotoviť (vykonať) Dielo, ak budú splnené všetky podmienky uvedené v tejto Zmluve. Zhotoviteľ oznámi Objednávateľovi pripravenosť Diela k odovzdaniu a prevzatiu najneskôr 10 (slovom: desať) kalendárnych dní pred jeho odovzdaním.

9.2 Objednávateľ nie je povinný prevziať vykonané Dielo, ktoré má vady brániace riadnemu prevádzkovaniu a užívaniu Diela. Dielo má vady, ak bolo vykonané v rozpore s Dokumentáciou, všeobecne záväznými právnymi predpismi a technickými normami platnými v Slovenskej republike, v rozpore s dohodou zmluvných strán alebo touto Zmluvou, alebo ak neboli vykonané všetky práce predpokladané Dokumentáciou, ak neboli odovzdané všetky dokumenty podľa bodu 9.4 tohto článku alebo ak Dielo nemá výkonové parametre uvedené v Dokumentácii alebo v tejto Zmluve. Za deň odovzdania a prevzatia Diela sa považuje deň podpísania Protokolu oboma zmluvnými stranami.

9.3 O odovzdaní a prevzatí Diela medzi Zhotoviteľom a Objednávateľom bude spísaný Protokol, obsahujúci opis úplnosti a kvality Diela. V prípade zistených vád a nedorobkov bude spísaný zoznam zistených vád a nedorobkov s uvedením dohodnutých termínov ich odstránenia. V prípade, že vady a nedorobky budú drobného charakteru, nebrániace riadnemu prevádzkovaniu a užívaniu Diela a odstraňovaniu zistených vád a nedorobkov, môže Objednávateľ prevziať Dielo s určením termínu odstránenia takýchto drobných vád a nedorobkov.

9.4 K preberaciemu konaniu pripraví Zhotoviteľ Dielo bez vád, nedorobkov a s dodaním všetkých dokladov, potrebných k úspešnému odovzdaniu a prevzatiu Diela, a to najmä:

9.4.1 preberací protokol;

9.4.2 doklady v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákona č. 133/2013 Z. z. o stavebných výrobkoch a o zmene a doplnení niektorých zákonov v znení zákona č. 91/2016 Z. z. zákona č. 254/1998 Z.z. o verejných prácach v znení neskorších predpisov a ostatných súvisiacich právnych predpisov;

9.4.3 stavebné denníky;

9.4.4 Faktúru;

9.4.5 všetku dokumentáciu v zmysle bodu 3.1.3 tejto Zmluvy;

9.4.6 doklady o uložení odpadu na skládke príslušného určenia;

Všetky doklady budú vyhotovené v slovenskom jazyku, ak táto Zmluva neurčuje inak.

9.5 Podmienkou odovzdania a prevzatia Diela je úspešné vykonanie všetkých skúšok Diela v zmysle osobitných právnych predpisov, technických noriem a Dokumentácie. Doklady o úspešnom vykonaní týchto skúšok podmieňujú prevzatie Diela Objednávateľom. Organizovanie, vybavenie a zaplatenie poplatku/platieb za vykonanie všetkých takýchto funkčných skúšok zabezpečí a znáša v plnom rozsahu Zhotoviteľ.

9.6 Po ukončení prác na Diele, avšak najneskôr do 15 (slovom: pätnástich) kalendárnych dní po odovzdaní a prevzatí Diela Protokolom je Zhotoviteľ povinný stavenisko úplne vypratať, odstrániť z neho zvyšný materiál, odpady a pod.

**Článok 10**

**ZMLUVNÉ POKUTY, INÉ SANKCIE**

10.1 Ak Zhotoviteľ nezhotoví Dielo v súlade s článkom 4.1 tejto Zmluvy a dostane sa do omeškania s odovzdaním Diela ako celku a taktiež do omeškania „míľnikov“ podľa Podrobného harmonogramu realizácie Diela v zmysle Prílohy č. 2 tejto Zmluvy, Objednávateľ má právo požadovať od Zhotoviteľa zmluvnú pokutu vo výške 0,5 % (slovom: nula celá päť percent) z Ceny Diela bez DPH za každý aj začatý deň omeškania.

10.2 Ak je Objednávateľ v omeškaní so zaplatením príslušnej Faktúry v zmysle článku 6 tejto Zmluvy, Zhotoviteľ je oprávnený požadovať od Objednávateľa zaplatenie úroku z omeškania a to nasledovne: Sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dňu omeškania s plnením peňažného záväzku zvýšenej o deväť percentuálnych bodov; takto určená sadzba úrokov z omeškania platí počas celej doby omeškania s plnením peňažného záväzku, alebo namiesto úrokov z omeškania podľa sadzby vyššie určenej môže veriteľ požadovať úroky z omeškania v sadzbe, ktorá sa rovná základnej úrokovej sadzbe Európskej centrálnej banky platnej k prvému dňu príslušného kalendárneho polroka omeškania zvýšenej o osem percentuálnych bodov; takto určená sadzba úrokov z omeškania sa použije počas celého tohto kalendárneho polroka omeškania a tento spôsob určenia úrokov z omeškania sa použije počas celej doby omeškania. Úrok z omeškania sa platí z nezaplatenej čiastky príslušnej čiastkovej Faktúry za príslušný mesiac, a to za každý aj začatý deň omeškania.

10.3 Pokiaľ Zhotoviteľ poruší svoju zmluvnú povinnosť a záväzok, pre ktorej porušenie je Objednávateľ oprávnený odstúpiť od tejto zmluvy, zaplatí Objednávateľovi zmluvnú pokutu vo výške 10% (slovom: desať percent) z ceny diela bez DPH podľa článku 5 tejto Zmluvy, a to bez ohľadu na to, či bola zmluvná pokuta za rovnaké porušenie zmluvných povinností uložená podľa iného ustanovenia tejto Zmluvy.

10.4 V prípade neodstránenia vád a/alebo nedorobkov Diela vyplývajúcich z prílohy k Protokolu v zmysle bodu 9.3 tejto Zmluvy v termíne, ktorý bol dohodnutý medzi zmluvnými stranami a bol zapísaný v Protokole, zaplatí Zhotoviteľ Objednávateľovi zmluvnú pokutu vo výške 1000,- € (slovom: tisíc eur) za každý aj začatý deň omeškania, a to za každú vadu a/alebo nedorobok osobitne a to až do dňa úplného odstránenia týchto vád a/alebo nedorobkov.

10.5 V prípade, ak Zhotoviteľ neodstráni v dohodnutom termíne vady a/alebo nedorobky Diela reklamované Objednávateľom počas plynutia záručnej doby zaplatí Zhotoviteľ Objednávateľovi zmluvnú pokutu vo výške 1000,- € (slovom: tisíc eur) za každý aj začatý deň omeškania a to za každú vadu a/alebo nedorobok, a to až do dňa úplného odstránenia týchto vád a/alebo nedorobkov.

10.6 V prípade, že Zhotoviteľ neprevezme stavenisko včas, má Objednávateľ nárok na zaplatenie zmluvnej pokuty vo výške 5000,- € (slovom: päťtisíc eur) za každý aj začatý deň omeškania.

10.7 Zmluvná pokuta za nedodržanie termínu vypratania staveniska v zmysle bodu 9.6 tejto Zmluvy je 5000,- € (slovom: päťtisíc eur) za každý aj začatý deň omeškania až do termínu úplného vypratania staveniska.

10.8 V prípade, akéhokoľvek porušenia všeobecne záväzných právnych predpisov vzťahujúcich sa na bezpečnosť a ochranu zdravia pri práci, ktorýmkoľvek zamestnancom Zhotoviteľa alebo jeho dodávateľa alebo subdodávateľa, je Zhotoviteľ povinný zaplatiť Objednávateľovi zmluvnú pokutu vo výške 1000,- € (slovom: tisíc eur) za každé takéto porušenie.

10.9 Zmluvné pokuty, dohodnuté touto Zmluvou, sa nedotýkajú možnosti uplatniť si preukázateľnú náhradu škody, ktorá vznikne druhej zmluvnej strane z nesplnenia zmluvných povinností, ktoré sú zmluvnou pokutou zabezpečené.

10.10 Ak Zhotoviteľ nevykoná Dielo podľa bodu 3.1 a/alebo 4.1 tejto Zmluvy, alebo preruší práce na vykonávaní Diela, je Objednávateľ oprávnený požadovať od Zhotoviteľa uhradenie všetkých nákladov a škôd, ktoré mu tak preukázateľne vznikli, a to v plnej výške.

10.11 Zaplatením zmluvnej pokuty/zmluvných pokút v zmysle tohto článku 10 tejto Zmluvy sa Zhotoviteľ nezbavuje povinnosti vykonať Dielo.

10.12 Uplatnením zmluvných pokút a sankcií podľa tohto článku nie je dotknuté právo Objednávateľa na náhradu škody spôsobenú omeškaním s odovzdaním Diela podľa tejto Zmluvy a právo na náhradu škody spôsobenú na majetku Objednávateľa, ktorú preukázateľne spôsobí Zhotoviteľ pri realizácii Diela.

10.13 Objednávateľ má nárok na náhradu škody v celom jej rozsahu, bez ohľadu na to či, ide o škodu, ktorá vznikla v dôsledku porušenia povinnosti Zhotoviteľa, jeho dodávateľov alebo subdodávateľov,

10.14 Ak Zhotoviteľ v rozpore s touto Zmluvou poverí prevedením diela, i čo do časti, inú osobu bez súhlasu Objednávateľa, má Objednávateľ právo uplatniť si voči Zhotoviteľovi zmluvnú pokutu vo výške 10 000,- € (slovom: desaťtisíc eur), a to za každý jeden prípad porušenia povinnosti.

10.15 Ak Zhotoviteľ alebo jeho dodávateľ a/alebo subdodávateľ bezdôvodne preruší práce na vykonávaní Diela, má Objednávateľ právo uplatniť si voči Zhotoviteľovi zmluvnú pokutu vo výške 10 000,- € (slovom: desaťtisíc eur), a to za každý jeden prípad prerušenia.

**Článok 11**

**VYŠŠIA MOC**

11.1 Pre účely tejto Zmluvy sa za vyššiu moc považujú prípady, ktoré nie sú závislé od vôle zmluvných strán, a ani ich zmluvné strany nemôžu ovplyvniť, ako napr.: vojna, mobilizácia, živelné pohromy a pod.

11.2 Ak sa splnenie tejto Zmluvy stane nemožným z dôvodu vyššej moci, zmluvná strana, ktorá sa bude chcieť odvolať na vyššiu moc, požiada druhú zmluvnú stranu o úpravu Zmluvy vo vzťahu k predmetu, Cene a času plnenia. Ak nedôjde k takejto dohode, má zmluvná strana, ktorá sa oprávnene odvoláva na vyššiu moc, ktorá preukázateľne spôsobuje nemožnosť splnenia tejto Zmluvy, právo odstúpiť od Zmluvy. Účinky odstúpenia od Zmluvy nastanú dňom doručenia oznámenia o odstúpení od Zmluvy.

**Článok 12**

**ODSTÚPENIE OD ZMLUVY**

12.1 Objednávateľ je oprávnený odstúpiť od Zmluvy v prípadoch, ak:

12.1.1 Zhotoviteľ neplní kvalitatívno-technické parametre a/alebo podmienky zhotovovania Diela určené Dokumentáciou, slovenskými technickými normami, všeobecne záväznými právnymi predpismi Slovenskej republiky alebo touto Zmluvou, alebo

12.1.2 Zhotoviteľ aj napriek písomnému upozorneniu Objednávateľa, resp. oprávnenej osoby Objednávateľa (zápis v stavebnom denníku na vadné plnenie Zhotoviteľa) pokračuje vo vadnom plnení, alebo

12.1.3 Zhotoviteľ aj napriek upozorneniu Objednávateľa , v primeranej lehote určenej na odstránenie vady, vadu Diela neodstránil. V rozsahu vadného plnenia nie je Objednávateľ povinný zaplatiť za vykonané práce a až do odstránenia vady nie je v omeškaní s platením. Výšku takto neuhradenej sumy určí Objednávateľ výpočtom podľa rozsahu vadného plnenia, alebo

12.1.4 Zhotoviteľ bez kvalifikovaných dôvodov neprevezme stavenisko, nedokáže zhotoviť Dielo riadne a včas,alebo zastaví práce na Diele pred jeho dokončením, alebo

12.1.5 sa voči Zhotoviteľovi vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo ak Zhotoviteľ vstúpil do likvidácie, alebo

12.1.6 sa splnenie Zmluvy stane nemožným z dôvodu vyššej moci podľa článku 11 tejto Zmluvy,

12.1.7 Zhotoviteľ sa dostane do omeškania s odovzdaním riadne a úplne vykonaného Diela v zmysle bodu 4.1 tejto Zmluvy o viac ako 10 (slovom: desať) kalendárnych dní, alebo

12.1.8 Zhotoviteľ sa dostane do omeškania s akoukoľvek lehotou vykonávania Diela uvedenou v Podrobnom harmonograme realizácie Diela podľa Prílohy č. 2 tejto Zmluvy o viac ako 10 (slovom: desať) kalendárnych dní alebo

12.1.9 Zhotoviteľ nebude postupovať podľa bodov 8.25, 8.30 a 8.31 tejto Zmluvy.

12.2 Zhotoviteľ je oprávnený odstúpiť od Zmluvy v prípadoch, ak:

12.2.1 Objednávateľ neodovzdá Zhotoviteľovi stavenisko v dohodnutom termíne alebo,

12.2.2 sa splnenie Zmluvy stane nemožným z dôvodu vyššej moci podľa článku 11 tejto Zmluvy.

12.3 Porušenia Zmluvy stanovené v bode 12.1 tejto Zmluvy zo strany Zhotoviteľa a v bode 12.2 tejto Zmluvy zo strany Objednávateľa, sa považujú za podstatné porušenia Zmluvy. Ostatné porušenia Zmluvy zo strany Objednávateľa alebo zo strany Zhotoviteľa sa považujú za nepodstatné porušenia Zmluvy a pre ich odstránenie sa určuje dodatočná 10 (slovom: desať) dňová lehota, pokiaľ sa zmluvné strany nedohodnú inak.

12.4 Odstúpením od zmluvy zmluva zaniká, keď prejav vôle oprávnenej zmluvnej strany odstúpiť od zmluvy je doručený druhej strane. Odstúpenie od zmluvy má účinky *ex nunc*. Odstúpenie od Zmluvy sa nedotýka nároku na náhradu škody vzniknutej porušením Zmluvy ako aj nároku na zaplatenie zmluvnej pokuty a tých práv a povinností, ktoré podľa svojho charakteru majú trvať aj po zániku Zmluvy (napríklad zodpovednosť za vady).

12.5 V prípade odstúpenia od Zmluvy z dôvodov na strane Zhotoviteľa je Objednávateľ povinný zaplatiť Zhotoviteľovi len cenu diela v rozsahu skutočne vykonaných prác bez primeraného zisku.

12.6 V prípade odstúpenia od tejto Zmluvy zašle Zhotoviteľ Objednávateľovi konečnú faktúru a inventarizáciu vykonaných prác a dodávok materiálu v lehote do 30 dní odo dňa odstúpenia od Zmluvy.

**Článok 13**

**OSTATNÉ USTANOVENIA**

13.1 Zhotoviteľ vyhlasuje, že má všetky platné povolenia a licencie, ktoré sú nevyhnutné k zhotoveniu Diela v zmysle príslušných platných a účinných všeobecne záväzných právnych predpisov a technických noriem Slovenskej republiky, a že tieto povolenia a licencie sú postačujúce k tomu, aby mohol začať vykonávanie Diela a riadne a včas Dielo vykonať.

13.2 Zhotoviteľ bude pri vykonávaní Diela postupovať s odbornou starostlivosťou. Zhotoviteľ sa zaväzuje dodržiavať všeobecné záväzné právne predpisy, technické normy a podmienky tejto Zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených osôb a rozhodnutiami dotknutých orgánov štátnej správy.

13.3 Zhotoviteľ sa zaväzuje, že bez predchádzajúceho písomného súhlasu Objednávateľa neprevedie žiadne záväzky, práva a/alebo povinnosti vyplývajúce z tejto Zmluvy na žiadnu tretiu osobu.

13.4 Uchádzač na účely potvrdenia svojich zmluvných záväzkov predloží pred uzavretím zmluvy o dielo verejnému obstarávateľovi doklad preukazujúci pripísanie finančných prostriedkov zo strany Zhotoviteľa na neúročený osobitný účet Objednávateľa č.IBAN:SK52 8180 0000 0070 0023 1222 v hodnote 10% z Ceny Diela včítane DPH (ďalej tiež „zábezpeka na záruku“); tieto finančné prostriedky budú slúžiť ako zábezpeka výhradne na úhradu nákladov Objednávateľa v prípade, ak Zhotoviteľ nepristúpi k odstráneniu záručných vád na Diele, hoci je na to povinný alebo tieto záručné vady neodstráni alebo ich neodstráni správne v lehotách dohodnutých touto Zmluvou, a odstránenie záručných vád si z uvedeného dôvodu bude Objednávateľ nútený zabezpečiť treťou osobou. Zhotoviteľ zodpovedá za to, že v prípade čerpania zo zábezpeky na záruku do 10 dní od jednotlivého čerpania zo zábezpeky na záruku, sumu finančných prostriedkov doplní tak, aby jej výška vždy zodpovedala hodnote 10% z Ceny Diela včítane DPH; finančné prostriedky pripísané Zhotoviteľom na osobitný účet Objednávateľa vráti Objednávateľ na účet Zhotoviteľa do 7 dní od uplynutia záručnej doby Diela na základe písomnej výzvy Zhotoviteľa, a to vo výške sumy zábezpeky na záruku v posledný deň záručnej doby; Zhotoviteľ je uzrozumený s tým, že finančné prostriedky poskytnuté ako zábezpeka na záruku nebudú počas celej záručnej doby úročené a Objednávateľ ich vráti bez navýšenia o úrok.

**Článok 14**

**ZÁVEREČNÉ USTANOVENIA**

14.1 Táto Zmluva nadobúda platnosť podpisom zmluvných strán a účinnosť dňom nasledujúcim po dni jej zverejnenia v Centrálnom registri zmlúv. Ak nedôjde k podpísaniu tejto Zmluvy v ten istý deň oboma jej zmluvnými stranami, za rozhodujúci deň pre nadobudnutie jej platnosti sa bude pokladať deň, v ktorom druhá zmluvná strana podpíše zmluvu neskôr.

14.2 Meniť alebo dopĺňať obsah tejto Zmluvy je možné len formou písomných dodatkov, ktoré budú platné, ak budú riadne podpísané oboma zmluvnými stranami a účinné dňom nasledujúcim po dni ich zverejnenia v Centrálnom registri zmlúv; za podmienok ustanovených v § 18 zákona o verejnom obstarávaní.

14.3 Zmluvné strany sa zaväzujú, že sa vyvarujú akýchkoľvek postupov, ktoré by znemožnili, sťažili alebo spochybnili práva, povinnosti alebo záväzky, ktoré sú predmetom tejto Zmluvy.

14.4 Neoddeliteľnou súčasťou tejto Zmluvy sú nasledovné prílohy:

Príloha č. 1 – Položkový rozpočet Diela,

Príloha č. 2 – Podrobný harmonogram realizácie Diela,

Príloha č. 3 – Overená kópia poistnej zmluvy/poistných zmlúv,

Príloha č. 4 – Kľúčoví zamestnanci na stavbe,

Príloha č. 5 – Návrh na plnenie kritérií.

Príloha č. 6 – Zoznam subdodávateľov

14.5 Vzťahy v tejto Zmluve výslovne neupravené sa riadia príslušnými ustanoveniami zákona č. 513/1991 Zb. Obchodný zákonník v platnom znení a ostatných príslušných platných a účinných všeobecne záväzných právnych predpisov Slovenskej republiky. V prípade, že niektoré z ustanovení tejto Zmluvy je v rozpore s právnymi predpismi aplikovateľnými na zmluvný vzťah založený touto Zmluvou, v dôsledku čoho by takéto ustanovenie mohlo byť považované za neplatné, nie je tým dotknutá platnosť celej Zmluvy, ani ostatných, neplatnosťou nedotknutých ustanovení Zmluvy (oddeliteľnosť zmluvných dojednaní). Takéto možnou neplatnosťou dotknuté ustanovenia sa zosúladia s príslušným ustanovením právneho predpisu vo forme písomných dodatkov, ktoré budú chronologicky číslované. Pre vylúčenie pochybností sa dojednáva, že vyššie uvedený postup sa nepoužije pri takých ustanoveniach právnych predpisov, ktoré umožňujú sa odchýliť od ich právnej úpravy za predpokladu, že takéto osobitné dojednanie neodporuje dispozitívnosti právnej normy.

14.6 Riešenie prípadných vzájomných sporov patrí do jurisdikcie súdov Slovenskej republiky. Prípadné spory týkajúce sa záväzkov a povinností vyplývajúcich z tejto Zmluvy sa zmluvné strany zaväzujú prednostne riešiť osobným rokovaním.

14.7 Táto Zmluva je vypracovaná v 8 (slovom: ôsmich) rovnopisoch, z ktorých po uzatvorení Zmluvy Objednávateľ dostane 6 (slovom: šesť) rovnopisov Zmluvy a Zhotoviteľ dostane 2 (slovom: dva) rovnopisy Zmluvy.

14.8 Zmluvné strany vyhlasujú, že Zmluvu uzatvárajú slobodne, vážne, určite a zrozumiteľne na dôkaz čoho ju podpisujú.

za **zhotoviteľa**: za **objednávateľa**:

podpis: .......................................... podpis: ..........................................

meno: meno: prof. Ing. Robert Redhammer, PhD.

funkcia: funkcia: rektor

dátum: v ............................, dňa: dátum: v .......................... , dňa:

**Príloha č. 1**

**Položkový rozpočet Diela**

**Príloha č. 2**

**Podrobný harmonogram realizácie Diela**

**Príloha č. 3**

**Overená kópia poistnej zmluvy/poistných zmlúv**

**Príloha č. 4**

**KĽÚČOVÍ ZAMESTNANCI NA STAVBE**

Uchádzač uvedie na tomto formulári podrobnejšie údaje o svojich kľúčových zamestnancov, ktorí budú pracovať na stavbe.

|  |  |  |  |
| --- | --- | --- | --- |
| **Pracovná funkcia/ Meno** | **Vzdelanie** | **Prax v rokoch v spoločnosti/v stavebníctve** | **Významné stavby, za ktoré bol (je) zodpovedný (Projekt/Hodnota v Eur)** |
| **Hlavný stavbyvedúci** |  |  |  |
| **Revízny technik** |  |  |  |

V .................................. dňa .................

..............................................................................

meno, priezvisko a podpis štatutárneho orgánu

alebo člena štatutárneho orgánu uchádzača

**Príloha č. 5**

**Návrh na plnenie kritérií**

Údaje:

Obchodné meno uchádzača ......................................................................................

Sídlo alebo miesto podnikania uchádzača ..................................................................................

|  |  |  |  |
| --- | --- | --- | --- |
|  | cena bez DPH (€) | Sadzba a výška DPH (€) | cena s DPH (€) |
| **Časť 1. - SO-01 Rekonštrukcia technologickej časti** |  |  |  |
| **Časť 2. - SO-02 Oprava plaveckého bazéna** |  |  |  |
|  | | | |
|  | cena bez DPH (€) | Sadzba a výška DPH (€) | cena s DPH (€) |
| Cena celkom |  |  |  |
|  | | | |

Uchádzač vyhlasuje, že JE / NIE JE platiteľom DPH.

*V ……………….…….. dňa .................... .............................................*

[*uviesť miesto a dátum podpisu*] [*vypísať meno, priezvisko a funkciu*

*oprávnenej osoby uchádzača*]

*doplniť podľa potreby*

*Poznámka:*

- *uchádzač vyznačí, či po uzavretí zmluvy s verejným obstarávateľom bude alebo nebude platiteľom DPH*

- *dátum musí byť aktuálny vo vzťahu ku dňu uplynutia lehoty na predkladanie ponúk*

- *podpis uchádzača alebo osoby oprávnenej konať za uchádzača (v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov)*

**Príloha č. 6**

**Zoznam subdodávateľov**